# Dia

* Aquesta pàgina conté fragments escrits en català genuí, anteriors a la normativa de Pompeu Fabra. Es reprodueix la font original per preservar-ne el significat íntegre i no desvirtuar-la. Podria semblar que hi ha errors ortogràfics que en realitat no ho són.
Un dia és l'interval de temps, variable segons l'època de l'any i latitud, que s'inicia amb la sortida del sol i acaba amb el seu ocàs, en oposició a la nit. En altre sentit és la unitat de temps equivalent a 24 hores de mitjana, és a dir, el període que triga la Terra a girar 360 graus sobre el seu eix.

## Citacions

* Avui per mi, demà per tu.
    (en llatí) Hodie mihi, eras tibi.
          Proverbi medieval molt conegut, que apareixia en inscripcions dels cementiris. Inspirat probablement pel Eclesiàstes.
* El dia promès és a prop.
    (en llatí) Expectada dies aderat.
       Eneida, I aC. — Virgili
* Què és l'alegria? O què és ser alegre? És estar present en un mateix; però ser vertaderament actual a un mateix equival a aquest avui, aquest estar al dia, ser de veritat al dia.
       The Lily of the Field, The Bird of the Air: Three Devotional Discourses, 1849. — Søren Kierkegaard
* La millor manera de començar el dia és: en despertar pensar si podrem fer feliç com a mínim una persona.
    (en alemany) Das beste Mittel, jeden Tag gut zu beginnen, ist: beim Erwachen daran zu denken, ob man nicht wenigstens einem Menschen eine Freude machen könne.
       «Neuntes Hauptstück. Der Mensch mit sich allein» (cap XI), Menschliches, Allzumenschliches, 1878. — Nietzsche
* ... gosem el dia séns mirâ endarrera, / sense pensâ amb els dies que vindran.
       «Cant de Novembre», Visions i Cants, 1900. — Joan Maragall i Gorina

## Dites populars

* De dia va ma dona, i de nits crema s'oli.
* Entre el dia i la nit, no hi ha paret ni tabic.
* El dia ho escampa i la nit ho arreplega.
* El món no és fet en un dia.
* Hi ha més dies que llonganisses.
    (var.) Hi ha més dies que llonganisses, i més setmanes que botifarres.
    (var.) Hi ha més anys que capellans i més dies que llonganisses.
* Molts de dies bons fan un any dolent.
* No diguis mal d'un dia que passat no sia.
* Per a l'home ocupat no hi ha dia llarg.
* Quan el dia creix, el fred neix.
    (var.) Quan lo dia creix, creix la fam i creix lo fred.
* Qui dia passa, any empeny.
* Tal te donarà el bon dia, qui et trairia si pusquia.

## Frases fetes i locucions

* Dia afortunat.
          Dia en què tot va bé.
* Dia carregat.
          Dia mig ennuvolat sense arribar a ploure.
* Dia covat.
          Dia en què no corre aire, amb molta xafogor.
* Dia d'abstinència.
          Dia en què no es menja carn per raons religioses.
* Dia de de llaurar.
          Dia en què es llaura una extensió de terra.
* Dia dels fets.
          Dia en què es produeixen uns fets objecte d'una actuació judicial.
* Dia i nit.
    (var.) Nit i dia.
          Durant el dia i durant la nit, sense parar.
* Dia rodó.
          Dia feiner entre dos dies de festa.
* D'un dia a l'altre.
          En un curt espai de temps.
* El dia menys pensat.
    (var.) El millor dia.
          Cosa que pot succeir sense dia fixat.
* En tal dia com avui.
    (var.) Tal dia com avui
          En un dia d'un any passat d'igual data.
* Fer del dia nit i de la nit dia.
          dormir durant el dia i estar despert durant la nit.
* Fer gran dia.
          Dormir durant el dia i estar despert durant la nit.
          Arribar tard.
* Posar al dia.
          Informar sobre uns fets determinats.
* Tenir el dia sis.
          Estar en un estat d'ànim que no és bo per a res.
* Tenir els dies comptats.
          Quedar un nombre limitat de dies a viure o a ésser vigent.
* Un dia per l'altre.
    (var.) Un dia sí i l'altre no.
          Cada dos dies.

## Referències

* ↑ Escolà Tuset, 1997, p. 21-129.
* ↑ Stone, Jon R. The Routledge Dictionary of Latin Quotations. Routledge, 2013, p. 157. ISBN 9781135881108.
* ↑ «The Lily Of The Field, The Bird Of The Air». sorenkierkegaard.org. [Consulta: 27 desembre 2016].
* ↑ «Friedrich Wilhelm Nietzsche: Menschliches, Allzumenschliches». gutenberg.spiegel.de. Spiegel. [Consulta: 27 desembre 2016].
* ↑ Maragall, Joan. Visions i cants. Minimal, 2014. ISBN 9788416196678.
* 1 2 3 4 5 6 7 8 9 10 11 12 13 14 15 16 17 18 19 20 21 22 23 Alcover; Moll, 2002.
* ↑ Fontana et al., 2016, p. 8.
* ↑ Víctor Pàmies i Riudor. «300 dites i refranys que faran història». [Consulta: 27 gener 2015].
* ↑ Pàmies; Palou, 2012.
* 1 2 3 4 5 6 7 8 9 10 11 «dia». Diccionari de la llengua catalana de l'IEC. Barcelona : Institut d'Estudis Catalans.

## Bibliografia

* Alcover, Antoni M.; Moll, Francesc de B. «Dia». A: Diccionari català-valencià-balear. Barcelona: IEC, 2002.
* Escolà Tuset, Josep M. Diccionari de llatinismes i expressions clàssiques. Barcelona: Edicions 62, 1997 (El Cangur ; 235). ISBN 8429742786.
* Fontana, Joan; Gargallo, José Enrique; Pàmies, Víctor; Ugarte, Xus. Els refranys més usuals de la llengua catalana (en català). Barcelona: Llibres de l'Índex, 2016. ISBN 978-84-942889-9-9.
* Pàmies, Victor; Palou, Jordi. Els 100 refranys més populars (en català). Valls: Cossetània, 2012 (Col·lecció de cent en cent, núm. 16). ISBN 9788490340325.